รายงานการประชุมสภาองค์การบริหารส่วนตำบลหมูม่น
สมัยสามัญ  สมัยที่  3 ประจำปี    ๒๕๖7
ครั้งที่  2 / ๒๕๖7
วันที่ 29 สิงหาคม  ๒๕๖7
ณ ห้องประชุมองค์การบริหารส่วนตำบลหมูม่น  อำเภอเมือง จังหวัดอุดรธานี
-----------------------------------
ผู้เข้าประชุม
	ลำดับ
	ชื่อ  -   สกุล
	ตำแหน่ง
	ลายมือชื่อ
	หมายเหตุ

	1
2
3
4
5
6
7
8
9
10
	นายคูณ  แพทย์จันลา
นายประสงค์  สิงห์ม่วง
นางยุพิน  นามแสง
นางสุทธิ  อินทร์เบ้า
นายจักรกฤษณ์  ปัทมนาคร
นายทรงวุฒิ  แก้วกาหลง
นายสมพร  น้อยมี
นางสาวมาลินี  คำจุมพล
นายจันทรัง  สุริราช
นายสนิท  ใจน้ำ
	ประธานสภา อบต.หมูม่น
รองประธานสภา อบต.หมูม่น
เลขานุการสภา อบต.หมูม่น
สมาชิกสภา   อบต. หมู่  1
สมาชิกสภา   อบต. หมู่  4
สมาชิกสภา   อบต. หมู่  5
สมาชิกสภา   อบต. หมู่  10
สมาชิกสภา   อบต. หมู่  11
สมาชิกสภา   อบต. หมู่  12
สมาชิกสภา   อบต. หมู่  13
	คูณ  แพทย์จันลา
ประสงค์  สิงห์ม่วง
ยุพิน  นามแสง
สุทธิ  อินทร์เบ้า
จักรกฤษณ์  ปัทมนาคร
ทรงวุฒิ  แก้วกาหลง
สมพร  น้อยมี
มาลินี  คำจุมพล
จันทรัง  สุริราช
สนิท  ใจน้ำ
	









ผู้ไม่มาประชุม
	ลำดับ
	ชื่อ  -   สกุล
	ตำแหน่ง
	ลายมือชื่อ
	หมายเหตุ

	-
	-
	-
	-
	


ผู้เข้าร่วมประชุม
	ลำดับ
	ชื่อ   -   สกุล
	ตำแหน่ง
	ลายมือชื่อ
	หมายเหตุ

	1
2
3
4
5
6
7
8
9
10
11
12
13
	นางประคอง  เกตุรุน
นายบุญชัย  สมสล้าง
นายศุภวิช        เชี่ยวสงคราม
นางสาวนารีรัตน์  จันทร์มา
ว่าที่ร้อยตรีเอกวัฒน์  อาจหาญ
นายสมนึก       บุตรธนู
นายวิทยา  รักทอง
น.ส.ปภัชญา ธนันชัยเดชดำรง
นางสาวสมภาร  ไกรโหล
นางสาวสุภาพร  ผาบจุงกุง
นายสามารถ  ธรรมวัตร
นางสาวนฤมล  สาลีหอม
นางสาวพิมพาภรณ์  จำปา
	นายก อบต.หมูม่น
เลขานุการนายก อบต.หมูม่น
รองปลัด อบต. หมูม่น
ผู้อำนวยการกองคลัง
ผู้อำนวยการกองช่าง
ผู้อำนวยการกองยุทธฯ
ผู้อำนวยการกองส่งเสริมฯ
ผู้อำนวยการโรงเรียนอนุบาลฯ
นักจัดการงานทั่วไป
ผู้ช่วยนักวิเคราะห์ฯ
ผู้ใหญ่บ้านหมู่ที่ 5
ผู้ช่วยนักจัดการงานทั่วไป
เจ้าพนักงานธุรการฯ
	ประคอง  เกตุรุน
บุญชัย  สมสล้าง
ศุภวิช      เชี่ยวสงคราม
นารีรัตน์  จันทร์มา
ว่าที่ร้อยตรีเอกวัฒน์  อาจหาญ
สมนึก       บุตรธนู
วิทยา  รักทอง
ปภัชญา ธนันชัยเดชดำรง
สมภาร  ไกรโหล
สุภาพร  ผาบจุงกุง
สามารถ  ธรรมวัตร
นฤมล  สาลีหอม
พิมพาภรณ์  จำปา

เริ่มประชุม	เวลา ๐๙.0๐ น. สมาชิกสภาองค์การบริหารส่วนตำบลหมูม่นและคณะผู้บริหารองค์การบริหารส่วนตำบลหมูม่น ทุกคนพร้อมกัน ณ ห้องประชุมสภาฯ รวมทั้งผู้เข้าร่วมประชุม

ระเบียบวาระที่  1	เรื่องประธานแจ้งให้ที่ประชุมทราบ
นายคูณ  แพทย์จันลา	ช่วงนี้เข้าสู่ฤดูฝนแล้ว ปริมาณน้ำบริเวณบ้านสูงแคน หมู่ที่ 3 น้ำได้ไหลท่วมพื้นที่
ประธานสภาฯ		การเกษตรแล้ว ขอฝากให้ท่านสมาชิกสภาทุกท่านช่วยดูแลประชาชนที่ได้รับ
ความเดือดร้อนจากน้ำท่วมด้วย

ระเบียบวาระที่ 2	เรื่อง การรับรองรายงานการประชุมครั้งที่แล้ว
นายคูณ  แพทย์จันลา	-การรับรองรายงานการประชุมสภาองค์การบริหารส่วนตำบลหมูม่น สมัยสามัญ 
ประธานสภาฯ	สมัยที่ 3 ประจำปี 2567 ครั้งที่ 1 เมื่อวันที่ 15 สิงหาคม  2567
-ขอให้ทุกท่านได้ตรวจสอบรายละเอียดรายงานการประชุมว่าถูกต้องหรือไม่ ถ้ามีการเพิ่มเติม แก้ไขให้เสนอต่อที่ประชุมสภาฯ
นายคูณ  แพทย์จันลา	-จะขอมติที่ประชุมการรับรองรายงานการประชุมสภาองค์การบริหารส่วน
ประธานสภาฯ	           ตำบลหมูม่น สมัยสามัญ สมัยที่ 3 ประจำปี 2567 ครั้งที่ 1 เมื่อวันที่ 15 
 สิงหาคม  2567

ที่ประชุมฯ	-มีมติรับรองรายงานการประชุมสภาองค์การบริหารส่วนตำบลหมูม่น สมัยสามัญ สมัยที่ 3 ประจำปี 2567 ครั้งที่ 1  เมื่อวันที่ 15 สิงหาคม  2567

ระเบียบวาระที่ 3       เรื่องเสนอเพื่อพิจารณา
นายคูณ  แพทย์จันลา  1.เรื่องที่คณะกรรมการที่สภาท้องถิ่นตั้งขั้นพิจารณาเสร็จแล้ว
ประธานสภาฯ  	1.1 ญัตติการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2568 วาระที่ 2 ชั้นแปรญัตติ 
			-ขอเชิญเลขานุการสภาฯ นำเสนอรายละเอียดต่อที่ประชุม
นางยุพิน  นามแสง	- ตามที่สภาองค์การบริหารส่วนตำบลหมูม่นได้รับหลักการแห่งร่างข้อบัญญัติเลขานุการสภาฯ		งบประมาณฯ เมื่อวันที่  15  สิงหาคม  2567 โดยได้แต่งตั้งคณะกรรมการ
แปรญัตติ จำนวน 3 ท่าน ซึ่งคณะกรรมการฯได้คัดเลือกประธานและเลขานุการ  ดังนี้
				1.นายทรงวุฒิ  แก้วกาหลง	 เป็น ประธานกรรมการ
				2.นายประสงค์  สิงห์ม่วง		เป็น กรรมการ	
				3.นายจันทรัง  สุริราช		เป็น กรรมการและเลขานุการ
และสภาองค์การบริหารส่วนตำบลหมูม่นได้กำหนดเวลาเสนอคำแปรญัตติต่อคณะกรรมการแปรญัตติในวันที่ 19,20,21  สิงหาคม  2567 ตั้งแต่เวลา 08.30 น.-16.30 น. เป็นประจำทุกวัน และได้ประชุมเพื่อพิจารณาร่างข้อบัญญัติงบประมาณรายจ่ายประจำปีงบประมาณ พ.ศ.2568  เมื่อวันที่ 26  สิงหาคม  2567  

ในการพิจารณาในชั้นแปรญัตติ มีระเบียบที่เกี่ยวข้องดังนี้
			-ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น
 พ.ศ.2547 แก้ไขเพิ่มเติมถึง(ฉบับที่ 3 ) พ.ศ.2565 ข้อ 50  ได้กำหนดว่า 
เมื่อคณะกรรมการแปรญัตติได้พิจารณาแล้วจะต้องเสนอร่างข้อบัญญัตินั้นตามร่างเดิม และตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่นรายงานนั้นอย่างน้อยจะต้องระบุว่า ได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของกรรมการแปรญัตติ ตลอดจนการสงวนคำแปรญัตติด้วย และให้ประธานสภาท้องถิ่นส่งรายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันประชุมพิจารณา เว้นแต่กรณีต้องพิจารณาเป็นการด่วน
ให้คณะกรรมการแปรญัตติไปร่วมประชุมสภาท้องถิ่นด้วย เพื่อแถลงประกอบรายงานหรือชี้แจงข้อสงสัยต่าง ๆ เกี่ยวกับรายงานนั้น
ข้อ ๕๑ ในการพิจารณาร่างข้อบัญญัติวาระที่สอง ให้ปรึกษาเรียงตามลำดับข้อเฉพาะที่มีการแปร ญัตติหรือที่คณะกรรมการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติ หรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่น จะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้โดยไม่ให้มี การแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้นๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่นๆ ต่อไป สภาท้องถิ่น อาจลงมติให้พิจารณาจนจบร่างข้อบัญญัติก็ได้ ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่น จะลงมติให้ด าเนินการตามความในวรรคสามก็ได้ เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้นตามวรรคสามแล้ว ให้ ประธานสภาท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณี ต้องพิจารณาเป็นการด่วน ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น
ข้อ ๑๑๐ ญัตติร่างข้อบัญญัติที่สภาท้องถิ่นลงมติรับหลักการ และส่งคณะกรรมการแปรญัตติ พิจารณาตามข้อ ๔๙ เมื่อคณะกรรมการแปรญัตติพิจารณาแล้วจะต้องเสนอร่างข้อบัญญัตินั้นตามร่างเดิมและ ตามที่มีการแก้ไขเพิ่มเติม พร้อมทั้งรายงานย่อยื่นต่อประธานสภาท้องถิ่น รายงานย่อตามวรรคหนึ่งอย่างน้อยต้องระบุว่าได้มีหรือไม่มีการแก้ไขเพิ่มเติมในตอนใด หรือ ข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็น

ประการใด การสงวน ความเห็นของกรรมการแปรญัตติตลอดจนการสงวนคำแปรญัตติด้วย

ที่ประชุมฯ	-รับทราบ

นายคูณ  แพทย์จันลา	- คณะกรรมการแปรญัตติได้ปฏิบัติหน้าที่เสร็จเรียบร้อยแล้ว จึงขอเชิญประธาน
ประธานสภาฯ		คณะกรรมการแปรญัตติรายงานผลการประชุมของคณะกรรมการแปรญัตติต่อที่
ประชุมสภาฯ
นายทรงวุฒิ  แก้วกาหลง               รายงานผลการประชุมของคณะกรรมการแปรญัตติ
ประธานคณะกรรมการแปรญัตติ  ร่างข้อบัญญัติงบประมาณรายจ่ายประจำปีงบประมาณ พ.ศ. ๒๕๖8
                         ขององค์การบริหารส่วนตำบลหมูม่น อำเภอเมืองอุดรธานี จังหวัดอุดรธานี
			ตามที่สภาองค์การบริหารส่วนตำบลหมูม่น ได้กำหนดระยะเวลาเสนอคำแปร
ญัตติต่อคณะกรรมการแปรญัตติเป็นเวลา 3 วัน  คือ
-วันที่  19 สิงหาคม  2567 ตั้งแต่เวลา ๐๘.๓๐-๑๖.๓๐ น. 
-วันที่  20 สิงหาคม  2567 ตั้งแต่เวลา ๐๘.๓๐-๑๖.๓๐ น.
-วันที่  21 สิงหาคม  2567 ตั้งแต่เวลา ๐๘.๓๐-๑๖.๓๐ น.
ณ ห้องกิจการสภา องค์การบริหารส่วนตำบลหมูม่น  และนัดคณะกรรมการแปรญัตติประชุมพิจารณาแปรญัตติร่างข้อบัญญัติงบประมาณรายจ่ายประจำปีงบประมาณ พ.ศ. 25๖8  ในวันที่ 26 สิงหาคม  2567   นั้น
ห้วงเวลาที่กำหนดให้ยื่นเสนอคำแปรญัตติ ปรากฏว่ามีผู้มายื่นแปรญัตติ จำนวน 1 ราย คือ นายทรงวุฒิ  แก้วกาหลง ตำแหน่ง สมาชิกสภาองค์การบริหารส่วนตำบลหมูม่น หมู่ที่ 5 ได้มายื่นเสนอคำแปรญัตติต่อคณะกรรมการแปรญัตติในการพิจารณาร่างข้อบัญญัติงบประมาณรายจ่ายประจำปีงบประมาณ          พ.ศ.2568  ดังนี้
ข้อ 1 หน้า 193  แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบดำเนินงาน  หมวดค่าใช้สอย รายจ่ายเพื่อให้ได้มาซึ่งบริการ ค่าจ้างเหมาบุคคลภายนอกปฏิบัติงานทั่วไปกองช่างและงานอื่นที่เกี่ยวข้อง จำนวน 216,000 บาท เพื่อจ่ายเป็นค่าจ้างเหมาบุคคลภายนอกปฏิบัติงานทั่วไปกองช่างและงานอื่นที่เกี่ยวข้อง งานอื่นที่ได้รับมอบหมายหรือคำสั่งอื่น ฯลฯ  จำนวน 2 อัตรา  ปรากฏตามแผนพัฒนาท้องถิ่น พ.ศ.2566-2570 หน้า 190 ข้อ 7 (กองช่าง)  ได้แปรญัตติขอลดจำนวนเงินที่ขออนุมัติจ่ายเป็นเงิน 108,000 บาท (จำนวน 1 อัตรา)
คณะกรรมการแปรญัตติได้พิจารณาโดยละเอียดรอบคอบแล้ว โดยได้เชิญนายกองค์การบริหารส่วนตำบลหมูม่น เจ้าหน้าที่ผู้รับผิดชอบและสมาชิกสภาองค์การบริหารส่วนตำบลหมูม่นที่ยื่นคำแปรญัตติมาชี้แจงต่อคณะกรรมการแปรญัตติ ในการประชุมดังกล่าว

มติของคณะกรรมการแปรญัตติ มีมติเห็นว่า ค่าจ้างเหมาบุคคลภายนอกปฏิบัติงานทั่วไปกองช่างและงานอื่นที่เกี่ยวข้อง มีความจำเป็นน้อย จึงขอลดจำนวนเงิน 108,000 บาท (จำนวน 1 อัตรา)
โดย นางประคอง  เกตุรุน นายกองค์การบริหารส่วนตำบลหมูม่น ได้ขอสงวนความเห็นคำแปรญัตติในรายการ (คงร่างเดิมไว้) งบดำเนินงาน  หมวดค่าใช้สอย รายจ่ายเพื่อให้ได้มาซึ่งบริการ ค่าจ้างเหมาบุคคลภายนอกปฏิบัติงานทั่วไป กองช่างและงานอื่นที่เกี่ยวข้อง จำนวน 216,000 บาท เพื่อจ่ายเป็นค่าจ้างเหมาบุคคลภายนอกปฏิบัติงานทั่วไปกองช่างและงานอื่นที่เกี่ยวข้อง งานอื่นที่ได้รับมอบหมายหรือคำสั่งอื่น ฯลฯ  จำนวน 2 อัตรา ปรากฏตามแผนพัฒนาท้องถิ่น พ.ศ.2566-2570 หน้า 190 ข้อ 7 (กองช่าง)   เพื่อให้ที่ประชุมสภาองค์การบริหารส่วนตำบลหมูม่นพิจารณา ในการประชุมสภาฯ สมัยสามัญ         สมัยที่ 3 ครั้งที่ 2 ในวันที่ 29 สิงหาคม 2567
นายคูณ  แพทย์จันลา	- ตามที่ประธานคณะกรรมการแปรญัตติชี้แจงมานั้น ท่านสมาชิกสภาทุกท่านคง
ประธานสภาฯ		ทราบมาบ้างแล้ว ตามรายงานการประชุมคณะกรรมการแปรญัตติที่ได้ส่งให้
ท่านสมาชิกสภาก่อนหน้านี้แล้ว ลำดับต่อไป 
			- ตามที่ท่านนายกองค์การบริหารส่วนตำบลหมูม่น ได้ขอสงวนคำแปรญัตติ
จึงขอเชิญนายกองค์การบริหารส่วนตำบลหมูม่น ได้นำเรียนต่อที่ประชุมสภา		เพื่อให้เหตุผลของการคงร่างเดิมไว้ 		
นางประคอง เกตุรุน 	 ในฐานะที่เป็นนายกองค์การบริหารส่วนตำบลหมูม่น ได้มีนโยบายที่จะดูแลนายก อบต.หมูม่น	ประชาชน บริการประชาชน ได้อย่างรวดเร็ว ทั่วถึง ทันต่อเหตุการณ์ เพื่อบรรเทา
ความเดือดร้อน ขจัดปัญหาที่เกิดขึ้น เกิดประโยชน์และเร็วที่สุด สงวนคำแปรญัตติ เนื่องจากกองช่างมีบุคลากรน้อย มีผู้อำนวยการกองช่าง เจ้าพนักงานธุรการ(นักทรัพยากรบุคคลช่วยงานกองช่าง) จึงมีความจำเป็นที่จะต้องจ้างเพิ่มอีก 1 คน งานกองช่างมีหลากหลาย ไม่ใช่จะมีแต่งานไฟฟ้าอย่างเดียว เมื่อมีปัญหาที่ไหน ก็ต้องลงพื้นที่ได้ทันที เรามีคนไม่เพียงพอ ต่อปริมาณงานกองช่างมีจำนวนมากหากให้จ้างเพียงคนเดียว งานกองช่างดำเนินการไม่ทัน เกิดปัญหาตามมาอย่างแน่นอน การจ้างเหมาทำงานได้หลากหลาย สามารถใช้ได้ทุกงาน ถ้ามีส่วนใดที่ต้องการดำเนินการอย่างเร่งด่วน ต้องลงพื้นที่ทันที งานที่มีความสำคัญ ต้องดำเนินอย่างเร่งด่วน โดยเฉพาะงานไฟฟ้า ไฟฟ้าเป็นงานที่ให้บริการประชาชนให้ได้อย่างทั่วถึง และรวดเร็ว
-ขอมอบให้ปลัดองค์การบริหารส่วนตำบลหมูม่นชี้แจงรายละเอียดเพิ่มเติม
นางยุพิน  นามแสง       -ในฐานะข้าราชการประจำ ท่านนายกองค์การบริหารส่วนตำบลหมูม่มอบหมายเลขานุการสภาฯ		ให้ชี้แจงรายเลียดเพิ่มเติม เกี่ยวกับรายการที่ขอแปรญัตติลดลง การบริหารงาน
ขององค์การบริหารส่วนตำบลหมูม่น เป็นงานบริการสาธารณะให้กับประชาชนใน
พื้นที่ 9 หมู่บ้าน ซึ่งนโยบายที่จะให้บริการประชาชนอย่างทั่วถึง รวดเร็ว ในทุกด้านในการแก้ไขปัญหาความเดือดร้อนของประชาชน สำหรับการที่ประธานคณะกรรมการแปรญัตติได้ยื่นคำแปรญัตติ เพื่อขอแปรลด หน้า 193 

 แผนงานอุตสาหกรรมและการโยธา งานบริหารทั่วไปเกี่ยวกับอุตสาหกรรมและการโยธา งบดำเนินงาน  หมวดค่าใช้สอย รายจ่ายเพื่อให้ได้มาซึ่งบริการ ค่าจ้างเหมาบุคคลภายนอกปฏิบัติงานทั่วไปกองช่างและงานอื่นที่เกี่ยวข้อง 
จำนวน 216,000 บาท เพื่อจ่ายเป็นค่าจ้างเหมาบุคคลภายนอกปฏิบัติงานทั่วไปกองช่างและงานอื่นที่เกี่ยวข้อง งานอื่นที่ได้รับมอบหมายหรือคำสั่งอื่น ฯลฯ  จำนวน 2 อัตรา  ปรากฏตามแผนพัฒนาท้องถิ่น พ.ศ.2566-2570 หน้า 190 ข้อ 7 (กองช่าง)  นั้น เป็นรายการที่กองช่างรับผิดชอบ ซึ่งมีการเสนอขอแปรญัตติลดงบประมาณ จำนวน 108,000 บาท (จำนวน 1 อัตรา) ขอนำเรียนข้อมูลประกอบการพิจารณาของที่ประชุมสภาแห่งนี้ เมื่อดูตามแผนอัตรากำลังของกองช่าง มีดังนี้
	1.ผู้อำนวยการกองช่าง  	มีคนครอง (1 อัตรา)
	2.นายช่างโยธา		ว่าง 
	3.เจ้าพนักงานธุรการ	ว่าง(ขอยืมนักทรัพยากรบุคคล มาช่วยราชการ)
	4.ผู้ช่วยช่างโยธา		ว่าง
	5.ผู้ช่วยช่างไฟฟ้า	มีคนครอง (1 อัตรา)
	6.คนงานทั่วไป		มีคนครอง (1 อัตรา)
	7.คนงานทั่วไป		ว่าง
	8.พนักงานขับรถยนต์	มีคนครอง (1 อัตรา)
	9.พนักงานจ้างเหมาบริการ	มีคนครอง (1 อัตรา)
	10.พนักงานจ้างเหมาบริการ	มีคนครอง (1 อัตรา)
จะเห็นว่าตามแผนอัตรากำลังของกองช่าง มีจำนวน 10 อัตรา มีบุคลากรปฏิบัติงานจริง จำนวน 7 อัตรา เท่านั้น ซึ่งเทียบกับปริมาณงานของกองช่าง ณ ปัจจุบัน จะเห็นได้ว่าปริมาณงานของกองช่าง มีมากมายหลายฝ่าย หลายด้านด้วยกัน ลักษณะเป็นงานก่อสร้าง งานวิศวกรรม งานผังเมือง งานควบคุมอาคาร งานไฟฟ้าสาธารณะ ซึ่งมีปริมาณงานมากมายหลายด้าน จึงมีความจำเป็นต้องใช้บุคลากรให้เพียงพอสำหรับปริมาณงาน การบริหารงานของเรา จึงจะมีประสิทธิภาพ ปัจจุบันทางกองช่างมีอัตรากำลังยังไม่เพียงพอ เท่าปริมาณงาน ซึ่งในการบริหารงานกองช่าง ได้มีการเกลี่ยคน เกลี่ยงาน ในการที่จะมอบหมายงานในด้านต่างๆ โดยเฉพาะอย่างยิ่งงานจ้างเหมาบริการ มีเพียง 2 อัตรา เมื่อเทียบกับกองอื่นๆ มีการจ้างเหมาบริการมากกว่ากองช่าง และลักษณะงานของกองช่างเป็นงานที่ต้องลงพื้นที่เป็นงานที่ต้องออกสำรวจ เป็นงานที่ต้องใช้ความละเอียดรอบคอบเป็นอย่างมากในการปฏิบัติหน้าที่ บางครั้งไม่ใช่งานที่เป็นงานปกติประจำ กองช่างมีงานเร่งด่วนที่ร้องขอมามีจำนวนมากในแต่ละวันในการที่จะต้องลงพื้นที่ในการปฏิบัติงานที่เกิดเหตุฉุกเฉิน เป็นต้น มีความจำเป็นต้องมีบุคลากรที่เพียงพอ การจ้างเหมาบริการตามระเบียบปรากฎในข้อบัญญัติตำบลฯของ อบต.หมูม่นได้กำหนดไว้ว่าเป็นงาน จ้างเหมาบุคคลทั่วไปที่ปฏิบัติทั่วไป งานทั่วไปขึ้นอยู่กับสัญญาจ้างที่กำหนด ว่าเรามีลักษณะงานปฏิบัติมากน้อยเพียงใด 

ซึ่งงานจ้างเหมาบริการ เราสามารถมอบหมายหน้าที่ตามสัญญาจ้าง คือการกำหนดคุณลักษณะของงานได้ครอบคลุมได้มากมาย ไม่ได้ทำงานด้านเดียว หน้าเดียว ไม่ได้ทำงานเฉพาะตำแหน่งเป็นงานที่เราสามารถมอบหมายงานได้ แต่ทั้งนี้ทั้งนั้นขึ้นอยู่กับสัญญาจ้าง เพื่อที่เราจะใช้จ่ายงบประมาณได้อย่างคุ้มค่า และมีประสิทธิภาพ ซึ่งงานจ้างเหมาบริการ จ้างในอัตราค่าตอบแทน  เดือนละ 9,000 บาท แต่ลักษณะงานที่ปฏิบัติ สามารถกำหนดได้หลากหลาย ครอบคลุม นโยบายของท่านนายกฯ ท่านจะใช้งบประมาณให้คุ้มค่าและมีประสิทธิภาพมากที่สุด หลังจากที่สภาแห่งนี้ มีมติให้ความเห็นชอบให้คงร่างเดิม จำนวน 2 อัตรา จำนวน 216,000 บาท ไว้ ท่านจะใช้ดุลยพินิจในการที่จะจ้างบุคคลที่มาปฏิบัติงานให้มีประสิทธิภาพมากที่สุด ให้คุ้มค่ามากที่สุด ให้ได้งานหลากหลายมากที่สุด ซึ่งก็เป็นไปตามระเบียบของทางราชการ เราสามารถที่จะจ้างได้ ถ้าไม่ขัดต่อระเบียบ กฎหมายต่างๆ ขอความเห็นชอบในที่ประชุมสภาแห่งนี้ อยากให้คงร่างเดิม ไม่อยากให้ตัดงบประมาณของกองช่าง แม้แต่ตำแหน่งเดียว โดยเฉพาะอย่างยิ่งงานจ้างเหมาบริการ ตำแหน่งอื่นเราไม่ทราบว่าจะได้มาเมื่อไร มีความจำเป็นอย่างยิ่งที่จะต้องมีอัตรากำลังไว้ จริงๆแล้วอัตรากลังของกองช่าง ผู้อำนวยการกองช่างต้องการอัตรากำลังมากกว่านี้ด้วยซ้ำ แต่ด้วยว่ามีข้อจำกัดด้านงบประมาณ จะต้องเกลี่ยงบประมาณให้ลงตัวทุกส่วนทุกกอง
	นำเรียนเพื่อประกอบการพิจารณาต่อที่ประชุมสภาแห่งนี้ ให้เห็นความจำเป็นในการที่จะจ้างเหมาบริการของกองช่าง
นายคูณ  แพทย์จันลา	- มีสมาชิกสภาท่านใดจะอภิปราย เพิ่มเติมหรือไม่
ประธานสภาฯ	
นายประสงค์  สิงห์ม่วง	- ผมต้องการให้รับทราบมุมมองของคณะกรรมการแปรญัตติฯ 
รองประธานสภาฯ		1.มีผู้รับผิดชอบโดยตรง คือ ผู้ช่วยช่างไฟฟ้า ตามภารกิจ จำนวน 1 อัตรา คณะกรรมการจึงเห็นชอบว่า เห็นควรในการแปรญัตติลดในส่วนที่ไม่จำเป็น คือสาเหตุที่ขอแปรลด ประกอบเวลาขอคำร้องให้ดำเนินการซ่อมแซมไฟฟ้า จะได้รับคำตอบว่าไม่มีเงินงบประมาณ ไม่มีอุปกรณ์ไฟฟ้า คณะกรรมการมองว่ามีความจำเป็นในการขอแปรลด เพื่อให้นำไปตั้งงบประมาณในหมวดวัสดุงานไฟฟ้า เพื่อนำไปจัดซื้อวัสดุอุปกรณ์ไฟฟ้า เพื่อเวลาส่งคำร้องขอให้ซ่อมแซมไฟฟ้ามีอุปกรณ์พร้อมปฏิบัติหน้าที่ ถึงแม้ว่ามติที่ประชุมจะออกมาอย่างไร ขอให้ท่านสมาชิกสภาได้รับเหตุผลของการแปรลดในครั้งนี้
		2.บุคคลที่จ้างต่อไม่ทราบว่าจะจ้างต่อเป็นใคร แต่ขอให้รู้จักบทบาท หน้าที่ของตนเอง ไม่กระด้างกระเดื่อง เป็นบุคคลที่สมาชิกสภาสามารถร้องขอให้ไปปฏิบัติได้ โดยทุกคนเท่าเทียมกัน ผมในฐานะสมาชิกสภาองค์การบริหารส่วนตำบลหมูม่น หมู่ที่ 2 ดำรงตำแหน่ง 
รองประธานสภาองค์การบริหารส่วนตำบลหมูม่น ได้มาขอความช่วยเหลือให้ไปปฏิบัติงานแต่กลับไม่ได้รับความร่วมมือในการดำเนินการแก้ไขให้ ถ้าพูดตรงๆ คือ 

ไม่ได้รับความช่วยเหลืออย่างเป็นธรรม ไม่จัดสรร ไม่ตามคิวงาน ในมุมมองของผม คือ หลักฐานเอกสารไม่ชัดเจน ตอนนี้ผมได้ส่งคำร้องมาทั้งหมด 2 เรื่อง ที่ยังไม่ได้ดำเนินการหรือไม่ชี้แจง ผมในฐานะคณะกรรมการแปรญัตติ จึงแปรญัตติลดในส่วนของการจ้างเหมาบริการผู้ปฏิบัติงานทั่วไปกองช่าง จำนวน 1 อัตรา ซึ่งไม่
สามารถระบุได้ว่า จะจัดการจ้างเหมาบุคคลท่านใด เนื่องจากสาเหตุที่ผมนำเรียนมาบางท่านอาจจะติดต่อได้งานเร็ว ลัดคิว ในส่วนของผมคิดว่าอาจจะไม่ชัดเจน ในเมื่อระเบียบ กฎหมายกำหนดว่าสามารถแปรญัตติลดได้ ผมจึงใช้สิทธิในการเป็นคณะกรรมการแปรญัตติ จึงมีมติขอแปรลดในรายการนี้ จึงอยากให้สมาชิกสภาทุกท่านได้รับทราบที่ไปที่มา ของการแปรญัตติ 
นายคูณ  แพทย์จันลา	- เป็นเรื่องธรรมดาของงบประมาณ เพราะในเดือนสิงหาคม ของทุกปีงบประมาณ
ประธานสภาฯ	จะเหลือน้อย ไม่พอใช้ ต้องเข้าใจของบประมาณในช่วงเดือนสิงหาคมของทุกปี
นายประสงค์  สิงห์ม่วง	- ขอเสนอให้มีการออกเสียงลงคะแนนลับ ในการให้ความเห็นชอบญัตติการ
รองประธานสภาฯ	 พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2568 
วาระที่ 2 ชั้นแปรญัตติ
นางยุพิน  นามแสง  -   ระเบียบที่เกี่ยวข้อง 
 เลขานุการสภาฯ	ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น
 พ.ศ.2547 แก้ไขเพิ่มเติมถึง(ฉบับที่ 3 ) พ.ศ.2565
 ข้อ ๗๓ การออกเสียงลงคะแนนเพื่อลงมติมีสองวิธีคือ
 (๑) การออกเสียงลงคะแนนเปิดเผย
 (๒) การออกเสียงลงคะแนนลับ 
ข้อ ๗๔ การออกเสียงลงคะแนนเปิดเผยมีวิธีปฏิบัติอย่างใดอย่างหนึ่งดังต่อไปนี้ (๑) ยกมือขึ้นพ้นศีรษะ
 (๒) ยืนขึ้น
 (๓) เรียกชื่อสมาชิกตามลำดับอักษรให้ออกเสียงลงคะแนนเป็นรายบุคคล 
การออกเสียงลงคะแนนเปิดเผย ให้ใช้วิธียกมือขึ้นพ้นศีรษะ แต่ถ้าผู้บริหารท้องถิ่นร้องขอ หรือสมาชิกสภาท้องถิ่นไม่น้อยกว่าสามคนร่วมกันเสนอญัตติต่อที่ประชุมสภาท้องถิ่น ให้ออกเสียงลงคะแนน เปิดเผยตาม (๒) หรือ (๓) เมื่อที่ประชุมสภาท้องถิ่นมีมติเห็นชอบแล้ว ก็ให้ใช้วิธีออกเสียงลงคะแนนตามนั้น
 ข้อ ๗๕ ผู้บริหารท้องถิ่นหรือสมาชิกสภาท้องถิ่นไม่น้อยกว่าหนึ่งในสามของสมาชิกที่อยู่ใน ที่ประชุมสภาท้องถิ่นมีสิทธิเสนอญัตติขอให้ออกเสียงลงคะแนนลับได้ การเสนอญัตติดังกล่าวนี้สามารถเสนอ ด้วยวาจา ถ้าที่ประชุมสภาท้องถิ่นมีมติเห็นชอบก็ให้ดำเนินการตามนั้น การลงมติเห็นชอบญัตติตามความในวรรคหนึ่ง ให้ใช้วิธียกมือขึ้นพ้นศีรษะ
นายคูณ  แพทย์จันลา	- ตามระเบียบกำหนดให้มีสมาชิกสภาท้องถิ่นไม่น้อยกว่าหนึ่งในสามของสมาชิกที่ ประธานสภาฯ  		อยู่ใน ที่ประชุมสภาท้องถิ่นมีสิทธิเสนอญัตติขอให้ออกเสียงลงคะแนนลับได้ จึง
จะขอสอบถามสมาชิกสภาท่านใดจะเสนอญัตติด้วยวาจาการออกเสียงลงคะแนนลับ

นายประสงค์  สิงห์ม่วง –ขอเสนอญัตติด้วยวาจาการออกเสียงลงคะแนนลับ
รองประธานสภาฯ
นางสาวมาลินี  คำจุมพล –ขอเสนอญัตติด้วยวาจาการออกเสียงลงคะแนนลับ
  สมาชิกสภาฯ หมู่ 11
นายทรงวุฒิ  แก้วกาหลง –ขอเสนอญัตติด้วยวาจาการออกเสียงลงคะแนนลับ
  สมาชิกสภาฯ หมู่ 5
นายจันทรัง  สุริราช –ขอเสนอญัตติด้วยวาจาการออกเสียงลงคะแนนลับ
  สมาชิกสภาฯ หมู่ 12
นายคูณ  แพทย์จันลา	มีท่านสมาชิกสภา จำนวน 4 ท่าน ได้เสนอญัตติด้วยวาจา
 ประธานสภาฯ            - จึงขอมติที่ประชุมการให้ความเห็นชอบการออกเสียงลงคะแนนลับ ญัตติการ
พิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2568 
วาระที่ 2 ชั้นแปรญัตติ
ที่ประชุม	- มีผู้เข้าร่วมประชุม  	จำนวน     9   คน
- เห็นชอบ		จำนวน     7   คน
- ไม่เห็นชอบ		จำนวน     -    คน
- งดออกเสียง		จำนวน    2    คน

นายคูณ  แพทย์จันลา	- ที่ประชุมมีมติเห็นชอบให้มีการออกเสียงลงคะแนนลับ
ประธานสภาฯ 	ฯ         ญัตติการพิจารณาร่างข้อบัญญัติงบประมาณรายจ่ายประจำปีงบประมาณ 
พ.ศ. 2568 วาระที่ 2 ชั้นแปรญัตติ
-ลำดับต่อไปขอเชิญเลขานุการสภาฯ นำเสนอรายละเอียดขั้นตอนต่อที่ประชุม
นางยุพิน  นามแสง  -   ระเบียบที่เกี่ยวข้อง 
 เลขานุการสภาฯ	ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น
 พ.ศ.2547 แก้ไขเพิ่มเติมถึง(ฉบับที่ 3 ) พ.ศ.2565  
ข้อ ๗๕  วรรคสาม การลงมติเห็นชอบญัตติตามความในวรรคหนึ่ง ให้ใช้วิธียกมือขึ้นพ้นศีรษะ การออกเสียงลงคะแนนลับ ให้ใช้วิธีเขียนเครื่องหมายบนแผ่นกระดาษใส่ซองที่เจ้าหน้าที่จัดให้ โดยผู้เห็นด้วยให้เขียนเครื่องหมายถูก () ผู้ไม่เห็นด้วยให้เขียนเครื่องหมายกากบาท (×) ส่วนผู้ไม่ออกเสียงให้ เขียนเครื่องหมายวงกลม ( Ο ) ให้ประธานที่ประชุมเรียกชื่อสมาชิกสภาท้องถิ่นตามลำดับอักษรมานำซองใส่ด้วย ตนเองลงในหีบที่จัดไว้ต่อหน้าประธานที่ประชุม
ข้อ ๗๖ ก่อนการลงมติทุกครั้งให้ประธานสภาท้องถิ่นตรวจสอบดูว่า มีสมาชิกสภาท้องถิ่นอยู่ใน ที่ประชุมครบจำนวนเป็นองค์ประชุมหรือไม่ ถ้ามีสมาชิกสภาท้องถิ่นอยู่ในที่ประชุมไม่ครบจำนวนเป็นองค์ประชุม จะทำการลงมติในเรื่องใดๆ ไม่ได้
 ข้อ ๗๗ สมาชิกสภาท้องถิ่นคนหนึ่งย่อมมีเสียงหนึ่งในการออกเสียงลงคะแนน ประธานสภาท้องถิ่นหรือรองประธานสภาท้องถิ่นซึ่งทำหน้าที่ประธานที่ประชุม หรือสมาชิกสภา ท้องถิ่นที่ได้รับเลือกให้ทำหน้าที่ประธานที่ประชุมตามข้อ ๒๖ และข้อ ๒๙ 

วรรคสาม มีสิทธิออกเสียงลงคะแนน ในฐานะสมาชิกสภาท้องถิ่นได้ โดยไม่ต้องลงมาจากที่นั่งประธานสภาท้องถิ่นก็ได้
-ขอให้เจ้าหน้าที่จัดเตรียมอุปกรณ์และสถานที่สักครู่
-ขณะนี้เจ้าหน้าที่จัดเตรียมอุกรณ์เรียบร้อยแล้ว 
นายคูณ  แพทย์จันลา	- ต่อไปจะเป็นการลงคะแคนลับ เพื่อให้ความเห็นชอบญัตติการพิจารณาร่างประธานสภาฯ		ข้อบัญญัติงบประมาณรายจ่ายประจำปีงบประมาณ พ.ศ. 2568 วาระที่ 2 
ชั้นแปรญัตติ  ตามมติของคณะกรรมการแปรญัตติ มีมติเห็นว่า ค่าจ้างเหมาบุคคลภายนอกปฏิบัติงานทั่วไปกองช่างและงานอื่นที่เกี่ยวข้อง มีความจำเป็นน้อย จึงขอลดจำนวนเงิน 108,000 บาท (จำนวน 1 อัตรา)
ถ้าสมาชิกท่านใดเห็นด้วยให้เขียนเครื่องหมายถูก () ผู้ไม่เห็นด้วยให้เขียนเครื่องหมายกากบาท (×) ส่วนผู้ไม่ออกเสียงให้ เขียนเครื่องหมายวงกลม ( Ο )
			ผมจะขอรียกชื่อสมาชิกสภาองค์การนบริหารส่วนตำบลหมูม่น ตามลำดับ
ตัวอักษร 
				1.นายคูณ  แพทย์จันลา 
				2.นายจักรกฤษณ์  ปัทมนาคร 
3.นายจันทรัง  สุริราช
4.นายทรงวุฒิ  แก้วกาหลง
5.นายประสงค์  สิงห์ม่วง
6.นางสาวมาลินี  คำจุมพล
7.นายสนิท  ใจน้ำ
8.นายสมพร  น้อยมี
9.นางสุทธิ  อินทร์เบ้า
นายคูณ  แพทย์จันลา	- การออกเสียงลงคะแนนลับ ครบทุกท่านแล้ว
ประธานสภาฯ	
นางยุพิน  นามแสง     -ขอเชิญตัวแทนท่านสมาชิกสภาจำนวน 2 ท่าน ดำเนินการนับคะแนนในครั้งนี้
เลขานุการสภาฯ		1.นายสมพร  น้อยมี
			2.นางสาวมาลินี  คำจุมพล
			เป็นตัวแทนของสมาชิกสภาในการนับคะแนน
นายคูณ  แพทย์จันลา	ผลการออกเสียงลงคะแนนลับ 
ประธานสภาฯ	- เห็นชอบ		จำนวน     3   คะแนน
- ไม่เห็นชอบ		จำนวน     5   คะแนน
- งดออกเสียง		จำนวน     -   คะแนน
- บัตรเสีย		จำนวน     1   คะแนน
นายคูณ  แพทย์จันลา	- การออกเสียงลงคะแนนลับ ในญัตติการพิจารณาร่างข้อบัญญัติงบประมาณ
ประธานสภาฯ	รายจ่ายประจำปีงบประมาณ พ.ศ. 2568 วาระที่ 2 ชั้นแปรญัตติ 
ที่ประชุมสภาองค์การบริหารส่วนตำบลหมูม่น มีมติให้คงร่างเดิมไว้

1.2 ญัตติพิจารณาร่างข้อบัญญัติองค์การบริหารส่วนตำบล เรื่องงบประมาณรายจ่ายประจำปีงบประมาณ พ.ศ.2568 วาระที่ 3 การลงมติ
-ลำดับต่อไปจะเป็นการลงมติ วาระที่ ๓ การลงมติว่าจะให้ตราเป็นข้อบัญญัติงบประมาณรายจ่ายประจำปีงบประมาณ  พ.ศ.2568  หรือไม่
-ขอเชิญเลขานุการสภาฯ นำเสนอรายละเอียดต่อที่ประชุม
นางยุพิน  นามแสง       -ระเบียบที่เกี่ยวข้อง
 เลขานุการสภาฯ	-ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.
2547	แก้ไขเพิ่มเติมถึง(ฉบับที่ 3 ) พ.ศ.2565 ข้อ 52 การพิจารณาร่างข้อบัญญัติในวาระที่สาม ไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปราย ถ้ามีเหตุอันสมควร
ในการพิจารณาวาระนี้ ให้ที่ประชุมสภาท้องถิ่นลงมติว่าจะให้ตราเป็นข้อบัญญัติหรือไม่

นายคูณ  แพทย์จันลา	- ที่ประชุมไม่มีการอภิปรายในวาระที่ 3
ประธานสภาฯ	-จึงขอมติที่ประชุมสภาฯในการให้ความเห็นชอบตราเป็นข้อบัญญัติองค์การบริหารส่วนตำบล เรื่อง ข้อบัญญัติงบประมาณรายจ่ายประจำปีงบประมาณ  พ.ศ.2568

ที่ประชุม		- มีผู้เข้าร่วมประชุม   		จำนวน   9   คน
			- เห็นชอบ			จำนวน   9   คน
			- ไม่เห็นชอบ			จำนวน    -    คน
			- งดออกเสียง			จำนวน     -   คน
นายคูณ  แพทย์จันลา	- ที่ประชุมมีมติเห็นชอบให้ตราเป็นข้อบัญญัติองค์การบริหารส่วนตำบล เรื่อง
ประธานสภาฯ	ข้อบัญญัติงบประมาณรายจ่ายประจำปีงบประมาณ  พ.ศ.2568
นางยุพิน  นามแสง       -สำหรับร่างข้อบัญญัติองค์การบริหารส่วนตำบล เรื่อง ข้อบัญญัติงบประมาณเลขานุการสภาฯ		รายจ่ายประจำปีงบประมาณ  พ.ศ.2568 ที่ประชุมสภาได้ให้ความเห็นชอบใน
วาระที่ 3 คือการลงมติให้ความเห็นชอบแล้ว ขั้นตอนต่อไปทางงานกิจการสภา จะได้ดำเนินการจัดทำร่างข้อบัญญัติองค์การบริหารส่วนตำบล เรื่อง ข้อบัญญัติงบประมาณรายจ่ายประจำปีงบประมาณ  พ.ศ.2568  ฉบับสมบูรณ์เสนอต่อท่านนายอำเภอเมืองอุดรธานีเพื่อพิจารณาอนุมัติ ก่อนที่นายกองค์การบริหารส่วนตำบลหมูม่นลงนามประกาศใช้ เพื่อให้ทันในวันที่ 1 ตุลาคม 2567 
นางประคอง  เกตุรุน	-ขอขอบคุณท่านสมาชิกฯทุกท่านเป็นอย่างยิ่งที่ให้ความเห็นชอบร่างข้อบัญญัติ
นายก อบต.หมูม่น       องค์การบริหารส่วนตำบลเรื่อง ข้อบัญญัติงบประมาณรายจ่ายประจำปีงบประมาณ  พ.ศ.2568 ทุกท่านได้ให้ความสำคัญในการบริหารงบประมาณจะให้คุ้มค่ามากที่สุด และเป็นไปตามระเบียบ กฎหมายที่เกี่ยวข้อง
นายคูณ  แพทย์จันลา	3.การสรรหาและเลือกผู้แทนขององค์การบริหารส่วนตำบลหมูม่นร่วมเป็นประธานสภาฯ		คณะกรรมการสถานศึกษาขั้นพื้นฐานโรงเรียนอนุบาลหมูม่นพัฒนา
			ขอเชิญเลขานุการสภาฯ นำเสนอรายละเอียดต่อที่ประชุม

นางยุพิน  นามแสง       	การสรรหาและเลือกผู้แทนขององค์การบริหารส่วนตำบลหมูม่นร่วมเป็นเลขานุการสภาฯ     	คณะกรรมการสถานศึกษาขั้นพื้นฐานโรงเรียนอนุบาลหมูม่นพัฒนา ด้วยกอง
การศึกษาฯ ได้เสนอนายกองค์การบริหารส่วนตำบลหมูม่นให้มีการเปลี่ยนแปลงคำสั่งของคณะกรรมการสถานศึกษา ให้เป็นปัจจุบันในการบริหารงาน เพื่อการประสานงานของกองการศึกษา โรงเรียนอนุบาลหมูม่นพัฒนาเป็นไปด้วยความเรียบร้อย เดิมตามคำสั่งองค์การบริหารส่วนตำบลหมูม่น ที่ 247/2565 เรื่อง 
การแต่งตั้งคณะกรรมการสถานศึกษาขั้นพื้นฐานโรงเรียนอนุบาลหมูม่นพัฒนา ลงวันที่ 28 กันยายน 2565  นั้น จะประกอบด้วยคณะกรรมการ จำนวน 9 ท่าน ด้วยปัจจุบันในส่วนของคณะกรรมการมีบางท่านที่ไม่สะดวกในการที่จะมาร่วมเป็นคณะกรรมการฯ ทางกองการศึกษาจึงมีการขอเปลี่ยนแปลงแก้ไข
คณะกรรมการ ซึ่งคณะกรรมการจะมีวาระการดำรงตำแหน่ง 4 ปี นับจากวันแต่งตั้ง
ก่อนที่จะมีการคัดเลือกผู้แทนองค์กรปกครองส่วนท้องถิ่นในการร่วมเป็นคณะกรรมการสถานศึกษาขั้นพื้นฐานของโรงเรียนอนุบาลหมูม่นพัฒนา ขอนำเรียนหลักเกณฑ์ ระเบียบต่างๆ ที่เกี่ยวข้อง เพื่อประกอบการพิจารณาในการคัดเลือกคณะกรรมการสถานศึกษา เรียกว่า “คณะกรรมการสถานศึกษาขั้นพื้นฐานโรงเรียนอนุบาลหมูม่นพัฒนา” ซึ่งเรามีโรงเรียนอนุบาล จำนวน 1 แห่ง 
	-สำหรับการแต่งตั้งคณะกรรมการ อาศัยกฎกระทรวง กำหนดจำนวนกรรมการ คุณสมบัติ หลักเกณฑ์ วิธีการสรรหา การเลือกประธานกรรมการและกรรมการ วาระการดำรงตำแหน่งและการพ้นจากตำแหน่งของกรรมการในคณะกรรมการสถานศึกษาขั้นพื้นฐาน พ.ศ.2564

	ข้อ 2 ในกฎกระทรวงนี้
	คณะกรรมการ หมายถึง คณะกรรมการสถานศึกษาขั้นพื้นฐานแต่ละแห่ง
	กรรมการ หมายความว่า กรรมการสถานศึกษาขั้นพื้นฐานแต่ละแห่ง
สถานศึกษา  หมายความว่า โรงเรียน วิทยาลัย หรือหน่วยงานกรศึกษาที่เรียกชื่ออย่ำงอื่น ของรัฐที่มีอำนาจหน้าที่หรือมีวัตถุประสงค์ในการจัดการศึกษาขั้นพื้นฐานที่ได้รับงบประมาณจากรัฐแต่ละแห่ง ยกเว้นสถานพัฒนาเด็กเล็กปฐมวัยและศูนย์การเรียน
สถานศึกษาขนาดเล็ก หมายความว่า สถานศึกษาที่มีนักเรียนไม่เกินสามร้อยคน
สถานศึกษาขนาดใหญ่ หมายความว่าสถานศึกษาที่มีนักเรียนเกินสามร้อยคน
ข้อ 3 ให้มีคณะกรรมการสถานศึกษาขั้นพื้นฐานในสถานศึกษาขนาดเล็กและสถานศึกษาขนาดใหญ่ ประกอบด้วย

-13-

1.ประธานกรรมการ
2.กรรมการซึ่งเป็นผู้แทนผู้ปกครอง จำนวนหนึ่งคน
3.กรรมการซึ่งเป็นผู้แทนครู จำนวนหนึ่งคน
4.กรรมการซึ่งเป็นผู้แทนองค์กรชุมชน จำนวนหนึ่งคน
5.กรรมการซึ่งเป็นผู้แทนองค์กรปกครองส่วนท้องถิ่น จำนวนหนึ่งคน
6.กรรมการซึ่งเป็นผู้แทนศิษย์เก่า จำนวนหนึ่งคน
7.กรรมการซึ่งเป็นผู้แทนพระภิกษุสงฆ์หรือผู้แทนองค์กรศาสนาในพื้นที่ จำนวนหนึ่งรูปหรือหนึ่งคนสำหรับสถานศึกษาขนาดเล็ก และจำนวนสองรูปหรือสองคนหรือหนึ่งรูปและหนึ่งคนสำหรับสถานศึกษาขนาดใหญ่
8.กรรมการผู้ทรงคุณวุฒิ จำนวนหนึ่งคน สำหรับสถานศึกษาขนาดเล็ก และจำนวนหกคนสำหรับสถานศึกษาขนาดใหญ่
ให้ผู้อำนวยการเป็นกรรมการและเลขานุการ
ข้อ 4 ประธานกรรมการและกรรมการตามข้อ 3 วรรคหนึ่ง ต้อง
	1.มีอายุไม่ต่ำกว่ายี่สิบปีบริบูรณ์
	2.ไม่เป็นบุคคลล้มละลาย
	3.ไม่เป็นคนไร้ความสามารถหรือคนเสมือนไร้ความสามารถ
	4.ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
	5.ไม่เป็นคู่สัญญากับสำนักงานเขตพื้นที่การศึกษาหรือสถานศึกษาในเขตพื้นที่การศึกษานั้นหรือกรณีสถานศึกษาสังกัดองค์กรปกครองส่วนท้องถิ่นต้องไม่เป็นคู่สัญญากับองค์กรปกครองส่วนท้องถิ่นหรือสถานศึกษาในสังกัดองค์กรปกครองส่วนท้องถิ่น
ผู้ซึ่งได้รับการแต่งตั้งเป็นประธานกรรมการหรือกรรมการผู้ใดมีลักษณะตาม(5) ต้องออกจากการเป็นบุคคลซึ่งมีลักษณะดังกล่าวหรือแสดงหลักฐานให้เป็นที่เชื่อได้ว่าตนได้เลิกประกอบกิจการหรือการใดๆอันมีลักษณะดังกล่าวต่อผู้อำนวยการภายในสิบห้าวันนับแต่วันได้รับแต่งตั้ง หาดมิได้ดำเนินการภายในระยะเวลาที่กำหนด ให้ถือว่าผู้นั้นไม่เคนได้รับแต่งตั้งเป็นประธานกรรมการหรือกรรมการ
ข้อ 6 ให้ผู้อำนวยการดำเนินการสรรหาและเลือกประธานกรรมการและกรรมการตามหลักเกณฑ์และวิธีการ ดังต่อไปนี้
	3.การสรรหาและเลือกกรรมการตรามข้อ 3(5) ให้ดำเนินการโดยสภาขององค์กรปกครองส่วนท้องถิ่นนั้น
ปัจจุบันโรงเรียนอนุบาลหมูม่นพัฒนา มีนักเรียน จำนวน 103 คน ซึ่งถือว่าโรงเรียนอนุบาลหมูม่นพัฒนา เป็นสถานศึกษาขนาดเล็ก
นายคูณ  แพทย์จันลา	ขอให้ท่านสมาชิกสภาได้เสนอชื่อ ผู้แทนองค์กรปกครองส่วนท้องถิ่น ร่วมเป็นประธานสภา 		คณะกรรมการสถานศึกษาขั้นพื้นฐานโรงเรียนอนุบาลหมูม่นพัฒนา

นายประสงค์  สิงห์ม่วง –ขอเสนอ นางสุทธิ  อินทร์เบ้า 
รองประธานสภาฯ	ผู้รับรอง คือ  1.นางสาวมาลินี  คำจุมพล 2.นายจักรกฤษณ์  ปัทมนาคร
นายคูณ  แพทย์จันลา	 -ไม่มีท่านใดเสนอสมาชิกท่านอื่นอีก
ประธานสภา                 จึงเป็นมติที่ประชุมในการให้นางสุทธิ  อินทร์เบ้า สมาชิกสภาองค์การบริหารส่วนตำบลหมูม่น หมู่ที่ 1 เป็นผู้แทนองค์กรปกครองส่วนท้องถิ่น ร่วมเป็นคณะกรรมการสถานศึกษาขั้นพื้นฐานโรงเรียนอนุบาลหมูม่นพัฒนา
				-ขอพักการประชุมเพื่อรับประทานอาหารกลางวันและให้เข้าประชุมต่อใน
เวลา  13.00 น

เวลา  13.00 น.
นายคูณ  แพทย์จันลา	-ขอเริ่มการประชุมต่อตามระเบียบวาระ 
ประธานสภา	4.การคัดเลือกสมาชิกสภาองค์การบริหารส่วนตำบลหมูม่นร่วมเป็นคณะกรรมการบริหารศูนย์พัฒนาเด็กเล็กสังกัดองค์การบริหารส่วน
ตำบลหมูม่น
ขอเชิญเลขานุการสภาฯ นำเสนอรายละเอียดต่อที่ประชุม
นางยุพิน  นามแสง       สำหรับการคัดเลือกสมาชิกสภาองค์การบริหารส่วนตำบลหมูม่นร่วมเป็นเลขานุการสภาฯ          คณะกรรมการบริหารศูนย์พัฒนาเด็กเล็กสังกัดองค์การบริหารส่วน
ตำบลหมูม่น 
ระเบียบที่เกี่ยวข้อง
อาศัยมาตรฐานการดำเนินงานศูนย์พัฒนาเด็กเล็กขององค์กรปกครองส่วนท้องถิ่น ประจำปีงบประมาณ พ.ศ.2559 ในการบริหารงานศูนย์พัฒนาเด็กเล็ก เรียกว่า “มารฐานการดำเนินงาน”ซึ่งจะใช้ระเบียบ กฎหมายต่างจากโรงเรียนอนุบาลหมูม่นพัฒนา 
คณะกรรมการศูนย์พัฒนาเด็กเล็ก
	ให้ผู้บริหารองค์กรปกครองส่วนท้องถิ่นเป็นผู้แต่งตั้งคณะกรรมการศูนย์พัฒนาเด็กเล็ก โดยมีจำนวนคณะกรรมการฯ ไม่น้อยกว่า 9 คน แต่ไม่เกิน 15 คน  ดังนี้
		1.ผู้ทรงคุณวุฒิหรือผู้แทนด้านการศึกษา
		2.ผู้แทนศาสนสถาน
		3.ผู้แทนจากสมาชิกสภาองค์ปกครองส่วนท้องถิ่น
		4.ผู้แทนชุมชน
		5.ผู้แทนด้านสาธารณสุข
		6.ผู้แทนผู้ปกครอง
		7.ผู้แทนสำนัก/กอง/ส่วนการศึกษา
		8.ผู้แทนครูผู้ดูแลเด็ก/ผู้ช่วยครูผู้ดูแลเด็ก
		9.หัวหน้าศูนย์พัฒนาเด็กเล็ก
โดยให้ผู้บริหารองค์กรปกครองส่วนท้องถิ่นหรือผู้ที่ได้รับมอบหมายจากผู้บริหารองค์กรปกครองส่วนท้องถิ่นเป็นที่ปรึกษาของคณะกรรมการมีจำนวนตามความเหมาะสม และให้คณะกรรมการพิจารณาเลือกกรรมการ 1 คน เป็นประธาน

คณะกรรมการฯ โดยมีหัวหน้าศูนย์พัฒนาเด็กเล็กเป็นกรรมการและเลขนุการ โดยตำแหน่ง มีผู้แทนครูผู้ดูแลเด็กหรือครู หรือผู้ดูแลเด็ก 1 คน เป็นกรรมการและผู้ช่วยเลขานุการ คณะกรรมการศูนย์พัฒนาเด็กเล็ก มีวาระการดำรงตำแหน่ง
คราวละ 2 ปี และอาจได้รับการแต่งตั้งให้ดำรงตำแหน่งติอต่อกันได้ไม่เกิน 2 วาระ โดยมีหน้าที่ดังนี้
		(๑) ตํ่าเนินการประชุมคณะกรรมกกรฯ ภาคเรียนละไม่น้อยกว่า ๒ ครั้ง หรือปีการศึกษาษาละไม่น้อยกว่า ๔ ครั้ง และรายงานผลการประซุนให้องค์กรปกครองส่วนท้องถิ่นทราบ
(๒) กำหนดแนวทางการส่งเสริมและสนับสนุนการดำเนินงานของศูนย์พัฒนาเด็กเล็กในต่างๆ ให้ได้คุณภาพและมาตรฐานการดำเนินงานศูนย์พัฒนาเด็กเล็ก ตามนโยบายและแผนพัฒนาขององค์กรปกครองส่วนท้องถิ่น
(๓) เสนอแนะให้ข้อคิดเห็นเกี่ยวกับการดำเนินงาน การพัฒนาคุณภาพศูนย์พัฒนาเด็กเล็กแก่ผู้บริหารองค์กรปกครองส่วนท้องถิ่น
(๔) เสนอแนะให้ข้อคิดเห็นเกี่ยวกับการจัดตั้ง ยุบเลิก หรือย้าย/รวมศูนย์พัฒนาเด็กเล็ก
(๕) พิจารณาเสนอผู้บริหารองค์กรปกครองส่วนท้องถิ่น เกี่ยวกับการบริหารงานด้านบุคลากรในศูนย์พัฒนาเด็กเล็ก
(๖) พิจารณาเสนอแผนงาน/โครงการและบประมาณในการส่งเสริมและพัฒนาศูนย์แก่ผู้บริหารองค์กรปกครองส่วนท้องถิ่น
(7) ส่งเสริมสนับสนนมให้ผู้ปกครอง ชุมชมและสังคมทุกภาคส่วนมีส่วนร่วมในการจัดการศึกษา และพัฒนาศูนย์พัฒนาเด็กเล็ก
(8) ส่งเสริมสนับสนุนความร่วมมือการพัฒนาเด็กของหัวหน้าศูนย์พัฒนาเด็กเล็ก ครูผู้ดูแลเด็กและบุคลากรในศูนย์พัฒนาเด็กเล็ก และระหว่างศูนย์พัฒนาเด็กเล็กขององค์กรปกครองส่วนท้องถิ่น
(๙) ปฏิบัติหน้าที่อื่น ตามนที่นี่กฎหมาย ระเบียบ หรือตามหนังสือกระทรวงมหาดไทย กรมส่งเสริมการปกครองท้องถิ่น และจังหวัดกำหนด
ตามคำสั่งเดิมที่ผู้ได้รับการคัดเลือกมี ดังนี้ 
1.ศูนย์พัฒนาเด็กเล็กบ้านสูงแคน หมู่ที่ 3  คือ นายคูณ  แพทย์จันลา
2.ศูนย์พัฒนาเด็กเล็กบ้านทุ่งแร่  หมู่ที่ 4 คือ นายจักรกฤษณ์ ปัทมนาคร
3.ศูนย์พัฒนาเด็กเล็กบ้านท่าตูม หมู่ที่ 5 คือ นายทรงวุฒิ  แก้วกาหลง
4.ศูนย์พัฒนาเด็กเล็กบ้านหมูม่นพัฒนา หมู่ที่ 13 คือ นายสนิท ใจน้ำ
 ขอนำเรียนให้ท่านสมาชิกสภาได้รับทราบเพื่อประกอบการพิจารณา

นายคูณ  แพทย์จันลา	ขอให้ท่านสมาชิกสภาได้เสนอชื่อ สมาชิกสภาองค์การบริหารส่วนตตำบลหมูม่นประธานสภา  		 ร่วมเป็นคณะกรรมการบริหารศูนย์พัฒนาเด็กเล็กสังกัดองค์การบริหารส่วน
 ตำบลหมูม่น

1.ศูนย์พัฒนาเด็กเล็กบ้านสูงแคน หมู่ที่ 3
นายประสงค์  สิงห์ม่วง –ขอเสนอ นายคูณ  แพทย์จันลา
รองประธานสภาฯ	ผู้รับรอง คือ  1.นางสาวมาลินี  คำจุมพล 2.นายจักรกฤษณ์  ปัทมนาคร
นายคูณ  แพทย์จันลา	 -ไม่มีท่านใดเสนอสมาชิกท่านอื่นอีก
ประธานสภา                 จึงเป็นมติที่ประชุมในการให้ นายคูณ  แพทย์จันลา  ประธานสภาองค์การ
บริหารส่วนตำบลหมูม่นร่วมเป็นคณะกรรมการบริหารศูนย์พัฒนาเด็กเล็ก
บ้านสูงแคน  หมู่ที่ 3
นายคูณ  แพทย์จันลา	2.ศูนย์พัฒนาเด็กเล็กบ้านทุ่งแร่  หมู่ที่ 4
ประธานสภา
นางสาวมาลินี  คำจุมพล –ขอเสนอ นายจักรกฤษณ์  ปัทมนาคร
สมาชิกสภาฯ หมู่ 11   	ผู้รับรอง คือ  1.นายสนิท  ใจน้ำ 2.นางสุทธิ  อินทร์เบ้า
นายคูณ  แพทย์จันลา	 -ไม่มีท่านใดเสนอสมาชิกท่านอื่นอีก
ประธานสภา                 จึงเป็นมติที่ประชุมในการให้ นายจักรกฤษณ์  ปัทมนาคร สมาชิกสภาองค์การ
บริหารส่วนตำบลหมูม่น หมู่ที่ 4 ร่วมเป็นคณะกรรมการบริหารศูนย์พัฒนา
เด็กเล็กบ้านทุ่งแร่ หมู่ที่ 4
นายคูณ  แพทย์จันลา	3.ศูนย์พัฒนาเด็กเล็กบ้านท่าตูม หมู่ที่ 5
ประธานสภา
นายสมพร  น้อยมี	 –ขอเสนอ นายทรงวุฒิ  แก้วกาหลง
สมาชิกสภาฯ หมู่ 10   	ผู้รับรอง คือ  1.นายประสงค์  สิงห์ม่วง 2.นายจันทรัง  สุริราช
นายคูณ  แพทย์จันลา	 -ไม่มีท่านใดเสนอสมาชิกท่านอื่นอีก
ประธานสภา                 จึงเป็นมติที่ประชุมในการให้ นายทรงวุฒิ  แก้วกาหลง สมาชิกสภาองค์การ
บริหารส่วนตำบลหมูม่น หมู่ที่ 5 ร่วมเป็นคณะกรรมการบริหารศูนย์พัฒนา
เด็กเล็กบ้านท่าตูม หมู่ที่ 5
นายคูณ  แพทย์จันลา	4.ศูนย์พัฒนาเด็กเล็กบ้านหมูม่นพัฒนา หมู่ที่ 13
ประธานสภา   
นางสุทธิ  อินทร์เบ้า	 –ขอเสนอ นายสนิท  ใจน้ำ
สมาชิกสภาฯ หมู่ 1   	ผู้รับรอง คือ  1.นายสมพร  น้อยมี  2.นายทรงวุฒิ  แก้วกาหลง
นายคูณ  แพทย์จันลา	 -ไม่มีท่านใดเสนอสมาชิกท่านอื่นอีก
ประธานสภา                 จึงเป็นมติที่ประชุมในการให้ นายสนิท  ใจน้ำ สมาชิกสภาองค์การ
บริหารส่วนตำบลหมูม่น หมู่ที่ 13 ร่วมเป็นคณะกรรมการบริหารศูนย์พัฒนา
เด็กเล็กบ้านหมูม่นพัฒนา หมู่ที่ 13
5. การขออนุมัติโอนงบประมาณรายจ่าย โอนครั้งที่ 16  ประจำปี 2567
สำนักปลัด
1.1 รายจ่ายให้ได้มาซึ่งบริการ ค่าบริการกำจัดขยะมูลฝอย    จำนวนเงิน 50,000 บาท

กองช่าง
			1.2 โครงการก่อสร้างสะพานข้ามลำห้วยหนองเลิง บ้านท่าตูม หมู่ที่ 5 แบบรูปรายการที่องค์การบริหารส่วนตำบลหมูม่นกำหนด จำนวนเงิน 497,000 บาท
-ขอเชิญเลขานุการสภาฯ นำเสนอรายละเอียดต่อที่ประชุม
นางยุพิน  นามแสง       -ระเบียบที่เกี่ยวข้อง
เลขานุการสภาฯ         ตามระเบียบกระทรวงมหาดไทยว่าด้วย วิธีการงบประมาณขององค์กรปกครอง
ส่วนท้องถิ่น  พ.ศ. 2563 ข้อ 27
สำนักปลัด
1.1 รายจ่ายให้ได้มาซึ่งบริการ ค่าบริการกำจัดขยะมูลฝอย    จำนวนเงิน 50,000 บาท
เหตุผลความจำเป็น 
	เนื่องจากงบประมาณที่ตั้งไว้ไม่เพียงพอ
กองช่าง
		1.2 โครงการก่อสร้างสะพานข้ามลำห้วยหนองเลิง บ้านท่าตูม หมู่ที่ 5 แบบรูปรายการที่องค์การบริหารส่วนตำบลหมูม่นกำหนด จำนวนเงิน 497,000 บาท
	เหตุผลความจำเป็น 
เนื่องจากเป็นความประสงค์ของประชาชน  บ้านท่าตูม หมู่ที่ 5 ร้องขอให้เปลี่ยนแปลงโครงการฯ โดยให้นำเงินจากโครงการเสริมผิวถนนลาดยางสายบ้านแม่อุดม พรมแก้วมา ถึงวัดท่าสว่างศรีไพฑูรย์ มาดำเนินการก่อสร้างโครงการก่อสร้างสะพานข้ามลำห้วยหนองเลิง บ้านท่าตูม หมู่ที่ 5 แบบรูปรายการที่
องค์การบริหารส่วนตำบลหมูม่นกำหนด  เพราะเป็นโครงการที่ประชาชนได้รับผลประโยชน์จำนวนมากและงบประมาณไม่เพียงพอ(รายละเอียดตามเอกสารแนบท้าย)
นายคูณ  แพทย์จันลา	 -ไม่มีท่านใดจะอภิปราย
ประธานสภา                จึงขอมติที่ประชุมในการขออนุมัติโอนงบประมาณรายจ่าย โอนครั้งที่   16 ประจำปี 2567 ตามที่เสนอข้างต้น

ที่ประชุม	- มีผู้เข้าร่วมประชุม	จำนวน  9 คน
			- เห็นชอบ 	    	จำนวน  9  คน
			- ไม่เห็นชอบ 	    	จำนวน   –   คน
			- งดออกเสียง 	    	จำนวน   –   คน
นายคูณ  แพทย์จันลา	- ที่ประชุมมีมติอนุมัติโอนงบประมาณรายจ่าย โอนครั้งที่   16  ประจำปี 2567 ประธานสภา		ตามที่เสนอข้างต้นทุกรายการ

		6. การขออนุมัติเปลี่ยนแปลงคำชี้แจงงบประมาณรายจ่าย
		    โอนครั้งที่  4	  ประจำปี 2567
			กองช่าง
	6.1 โครงการก่อสร้างถนนคอนกรีตเสริมเหล็กจากบ้านนางคำม้วย  หนูมอ   ถึงนานายสมหมาย  อ่อนตาจันทร์  บ้านดงเจริญ หมู่ที่ 12  จำนวนเงิน 460,000  บาท ขนาดกว้าง 4.00 เมตร ยาว 180 เมตร หนา 0.15 เมตร หรือผิวจราจรไม่น้อยกว่า 720 ตารางเมตร
			-ขอเชิญเลขานุการสภาฯนำเสนอรายละเอียด
นางยุพิน  นามแสง		ระเบียบที่เกี่ยวข้อง
เลขานุการสภา		ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วนท้องถิ่น พ.ศ. 2563 ข้อ 29 การแก้ไขเปลี่ยนแปลงคำชี้แจงงบประมาณรายจ่าย
		ในงบลงทุน ที่ทำให้ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้เป็นอำนาจอนุมัติของสภาท้องถิ่น
	เนื่องจากทางกองช่างได้ลงสำรวจพื้นที่จริงแล้ว ไม่สามารถดำเนินการได้ จึงมีความจำเป็นจะต้องเปลี่ยนแปลงคำชี้แจง ในเรื่องความยาวและพื้นผิวจราจร	
 -ข้อความเดิม
เพื่อจ่ายเป็นค่าก่อสร้างถนนคอนกรีตเสริมเหล็กจากบ้านนางคำม้วย  หนูมอ   ถึงนานายสมหมาย  อ่อนตาจันทร์  บ้านดงเจริญ หมู่ที่ 12   ขนาดกว้าง 4.00 เมตร ยาว 195.00.เมตร หนา0.15 เมตรหรือมีพื้นที่เทคอนกรีตไม่น้อยกว่า 736 ตารางเมตร รายละเอียดตามประมาณการงานก่อสร้าง และตามแบบแปลนที่องค์การบริหารส่วนตำบลหมูม่นกำหนด 
- เป็นไปตามแผนพัฒนาท้องถิ่น(พ.ศ. 2566-2570) เพิ่มเติม ครั้งที่ 2 หน้าที่ 12 ลำดับที่ 30 
          			-ข้อความใหม่
เพื่อจ่ายเป็นค่าก่อสร้างถนนคอนกรีตเสริมเหล็กจากบ้านนางคำม้วย  หนูมอ   ถึงนานายสมหมาย  อ่อนตาจันทร์  บ้านดงเจริญ หมู่ที่ 12   ขนาดกว้าง 4.00 เมตร ยาว 180.00.เมตร หนา 0.15 เมตรหรือมีพื้นที่เทคอนกรีตไม่น้อยกว่า 720 ตารางเมตร รายละเอียดตามประมาณการงานก่อสร้าง และตามแบบแปลนที่องค์การบริหารส่วนตำบลหมูม่นกำหนด 
- เป็นไปตามแผนพัฒนาท้องถิ่น(พ.ศ. 2566-2570) เพิ่มเติม ครั้งที่ 2 หน้าที่ 12 ลำดับที่ 30 
			 (รายละเอียดตามเอกสารแนบท้าย)

นายคูณ  แพทย์จันลา	 -ไม่มีท่านใดจะอภิปราย
ประธานสภา                 จึงขอมติที่ประชุมในการขออนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีงบประมาณ   พ.ศ.2567  ครั้งที่ 4  ตามที่เสนอข้างต้น

ที่ประชุม	- มีผู้เข้าร่วมประชุม	จำนวน  9  คน
			- เห็นชอบ 	    	จำนวน  9  คน
			- ไม่เห็นชอบ 	    	จำนวน   –  คน
			- งดออกเสียง 	    	จำนวน   –  คน
นายคูณ  แพทย์จันลา	- ที่ประชุมมีมติอนุมัติแก้ไขเปลี่ยนแปลงคำชี้แจงงบประมาณรายจ่าย ประจำปีประธานสภา		งบประมาณ   พ.ศ.2566  ครั้งที่ 4   ตามที่เสนอข้างต้น
	7. การขออนุมัติกันเงินแบบไม่ก่อหนี้ผูกพัน  จำนวน 3 โครงการ  
	ดังนี้
	7.1 โครงการก่อสร้างสะพานข้ามลำห้วยหนองเลิง บ้านท่าตูม หมู่ที่ 5  แบบรูปรายการที่องค์การบริหารส่วนตำบลหมูม่นกำหนด  จำนวนเงิน 497,000 บาท
			7 .2 โครงการก่อสร้างถนนคอนกรีตเสริมเหล็กจากบ้าน
		นางคำม้วย หนูมอ   ถึงนานายสมหมาย  อ่อนตาจันทร์  บ้านดงเจริญ 
หมู่ที่ 12  จำนวนเงิน 460,000  บาท ขนาดกว้าง 4.00 เมตร ยาว 180 เมตร หนา 0.15 เมตร หรือผิวจราจรไม่น้อยกว่า 720 ตารางเมตร
	7.3 การจัดซื้อรถบรรทุก(ดีเซล) แบบมีช่องว่างด้านหลังคนขับ(CAB) จำนวน   1 คัน  เป็นเงิน  713,000 บาท
		-ขอเชิญเลขานุการสภาฯนำเสนอรายละเอียด
นางยุพิน  นามแสง	สำหรับโครงการที่ขออนุมัติกันเงินแบบไม่ก่อหนี้ผูกพัน จำนวน 3 โครงการเลขานุการสภา		ซึ่งได้ตั้งไว้ในข้อบัญญัติงบประมาณรายจ่ายประจำปี 2567 เป็นโครงการคาดว่า
จะดำเนินการก่อหนี้ผูกพันไม่ทันเดือนกันยายนนี้ จึงมีความจำเป็นต้องขอกันเงินแบบไม่ก่อหนี้ผูกพันไว้ก่อน 
- ระเบียบที่เกี่ยวข้อง
ระเบียบกระทรวงมหาดไทย ว่าด้วยการรับเงิน การเบิกจ่ายเงิน การฝากเงิน การเก็บรักษาเงิน และการตรวจเงิน ขององค์กรปกครองส่วนท้องถิ่น  พ.ศ. 2566
 ข้อ 61 ในกรณีที่มีรายจ่ายหมวดค่าครุภัณฑ์ที่ดินและสิ่งก่อสร้าง ยังมิได้ก่อหนี้ผูกพัน แต่มีความจำเป็นต้องใช้จ่ายเงินนั้นต่อไปอีก ให้องค์กรปกครองส่วนท้องถิ่นรายงานขออนุมัติกันเงิน ต่อสภาท้องถิ่นได้อีกไม่เกินระยะเวลาหนึ่งปี 
กรณีเมื่อสิ้นสุดระยะเวลาการกันเงินตามวรรคหนึ่งแล้ว หากองค์กรปกครองส่วนท้องถิ่นยังมิได้ ดำเนินการก่อหนี้ผูกพัน ให้ขออนุมัติขยายเวลาเบิกจ่ายเงินได้ไม่เกินอีกหนึ่งปีต่อสภาท้องถิ่น หรือกรณี มีความจำเป็นต้องแก้ไขเปลี่ยนแปลงรายการดังกล่าวที่ทำให้ ลักษณะ ปริมาณ คุณภาพเปลี่ยน หรือเปลี่ยนแปลงสถานที่ก่อสร้าง ให้ขออนุมัติเปลี่ยนแปลงและหรือขยายเวลาเบิกจ่ายเงินได้ไม่เกิน อีกหนึ่งปีต่อสภาท้องถิ่นแล้วแต่กรณี และโครงการดังกล่าวต้องมีวัตถุประสงค์เดิมตามที่ได้รับอนุมัติ ให้กันเงินไว้

ซี่งมีความจำเป็นต้องกันเงิน ทางสภาต้องให้ความเห็นชอบอนุมัติในการกันเงิน  เมื่ออนุมัติแล้วสามารถดำเนินการได้ไม่เกินระยะเวลาหนึ่งปี หรือถ้าไม่ทันสามารถขยายได้อีก 1 ปี ต่อสภาท้องถิ่น 
	7.1 โครงการก่อสร้างสะพานข้ามลำห้วยหนองเลิง บ้านท่าตูม หมู่ที่ 5  แบบรูปรายการที่องค์การบริหารส่วนตำบลหมูม่นกำหนด  จำนวนเงิน 497,000 บาท
	เนื่องจากว่าจะสิ้นเดือนสิงหาคมแล้ว เหลือระยะเวลาเพียง 1 เดือน คือเดือนกันยายน ประกอบช่วงนี้เข้าสู่ฤดูน้ำหลาก จึงไม่สามารถดำเนินโครงการก่อสร้างดังกล่าวได้ทัน
			7 .2 โครงการก่อสร้างถนนคอนกรีตเสริมเหล็กจากบ้านนางคำม้วย
	 หนูมอ   ถึงนานายสมหมาย  อ่อนตาจันทร์  บ้านดงเจริญ หมู่ที่ 12  จำนวนเงิน 
460,000  บาท ขนาดกว้าง 4.00 เมตร ยาว 180 เมตร หนา 0.15 เมตร หรือผิวจราจรไม่น้อยกว่า 720 ตารางเมตร
	เนื่องจากว่าจะสิ้นเดือนสิงหาคมแล้ว เหลือระยะเวลาเพียง 1 เดือน คือเดือนกันยายน ทางกองช่างคาดการว่าจะดำเนินการก่อสร้างไม่ทัน
	7.3 การจัดซื้อรถบรรทุก(ดีเซล) แบบมีช่องว่างด้านหลังคนขับ(CAB) จำนวน   1 คัน  เป็นเงิน  713,000 บาท
	เนื่องจากการดำเนินช่วงนี้อยู่ระหว่างการดำเนินการของเจ้าหน้าที่พัสดุ ซึ่งโครงการดังกล่าวงบประมาณเกิน 500,000อ บาท จะเป็นวิธีการประกวดราคาอิเล็กทรอนิกส์(e-bidding) ซึ่งจะใช้ระยะเวลาในการดำเนินการมากกว่าการจัดซื้อจัดจ้างแบบปกติ คาดการว่าจะดำเนินการไม่ทัน 	  		
นายคูณ  แพทย์จันลา	 -ไม่มีท่านใดจะสอบถาม
ประธานสภา                 จึงขอมติที่ประชุมในการขออนุมัติกันเงินแบบไม่ก่อหนี้ผูกพัน จำนวน 3 
 			โครงการ
ที่ประชุม	- มีผู้เข้าร่วมประชุม	จำนวน  9  คน
			- เห็นชอบ 	    	จำนวน  9  คน
			- ไม่เห็นชอบ 	    	จำนวน   –  คน
			- งดออกเสียง 	    	จำนวน   –  คน
นายคูณ  แพทย์จันลา	- ที่ประชุมมีมติอนุมัติกันเงินแบบไม่ก่อหนี้ผูกพัน จำนวน 3 โครงการ
ประธานสภา			
		8.การให้ความเห็นชอบอนุญาตให้ก่อสร้าง ถนน คสล.พร้อมระบบ
ระบายน้ำและขออนุญาตเชื่อมระบบระบายน้ำ โฉนดเลขที่ 249558-249565   บ้านหมูม่นพัฒนา    หมู่ที่ 13
-ขอเชิญเลขานุการสภาฯ ชี้แจงรายละเอียดต่อที่ประชุมสภาฯ

นางยุพิน  นามแสง		-สำหรับการดำเนินการใด ของบุคคลภายนอก เอกชนในหมวดค่าที่ดินและเลขานุการสภา		สิ่งก่อสร้าง จะต้องขออนุญาตเข้าดำเนินการ จะเป็นอำนาจหน้าที่ของสภาท้องถิ่น
		ในการที่จะพิจารณาอนุมัติก่อน 
	      ขอให้ผู้อำนวยการกองช่างชี้แจงต่อที่ประชุม  
ว่าที่ร้อยตรีเอกวัฒน์ อาจหาญ   ตามที่มีคำร้องขอการก่อสร้างก่อสร้าง ถนน คสล.พร้อมระบบ
ผอ.กองช่าง 		ระบายน้ำและขออนุญาตเชื่อมระบบระบายน้ำ โฉนดเลขที่ 249558-249565   บ้านหมูม่นพัฒนา    หมู่ที่ 13 ของนางกันยาวีร์  ตรีวัฒนสุวรรณ ถนนเส้นนี้จะอยู่บริเวณแยกหน้าวัดป่าเทพารักษ์ บ้านหมูม่นพัฒนา หมู่ที่ 13 ซึ่งบริเวณตรงนี้เดิมได้มีผู้ที่จะทำบ้านเจ้าของเดิมได้ขออนุญาตแล้ว แต่ด้วยมีการเปลี่ยนเจ้าของใหม่ เจ้าของไม่เอาแบบเดิมของเจ้าของเดิม จึงได้ทำเรื่องเข้ามาขออนุญาตใหม่ เพื่อที่จะให้สภาฯอนุมัติ
		 ซึ่งผมได้ตรวจสอบแล้วถือว่าแบบแปลนถูกต้องครบถ้วนตามแบบมาตรฐานของกรมทางหลวงชนบท และมีผู้รับรองแบบถูกต้องตาม
		แนบท้ายหนังสือฉบับนี้ และเมื่อดำเนินการแล้วเสร็จจะส่งมอบให้เป็นทางสาธารณประโยชน์ต่อไป
นายคูณ  แพทย์จันลา	 -ไม่มีท่านใดจะสอบถาม
ประธานสภา               จึงขอมติที่ประชุมในการให้ความเห็นชอบอนุญาตการให้ความเห็นชอบ
		อนุญาตให้ก่อสร้าง ถนน คสล.พร้อมระบบระบายน้ำและขออนุญาตเชื่อมระบบระบายน้ำ โฉนดเลขที่ 249558-249565  บ้านหมูม่นพัฒนา หมู่ที่ 13

ที่ประชุม	- มีผู้เข้าร่วมประชุม	จำนวน  9  คน
			- เห็นชอบ 	    	จำนวน  9  คน
			- ไม่เห็นชอบ 	    	จำนวน   –  คน
			- งดออกเสียง 	    	จำนวน   –  คน
นายคูณ  แพทย์จันลา	- ที่ประชุมมีมติเห็นชอบอนุญาตให้ก่อสร้าง ถนน คสล.พร้อมระบบ
ประธานสภา		ระบายน้ำและขออนุญาตเชื่อมระบบระบายน้ำ โฉนดเลขที่ 249558-
		249565  บ้านหมูม่นพัฒนา หมู่ที่ 13
9.การให้ความเห็นชอบการรวมกลุ่มพื้นในการจัดการมูลฝอย (Clusters)ขององค์กรปกครองส่วนท้องถิ่น)
		-ขอเชิญเลขานุการสภาฯนำเสนอรายละเอียด
นางยุพิน  นามแสง		สำหรับการให้ความเห็นชอบการรวมกลุ่มพื้นในการจัดการมูลฝอย
 เลขานุการสภา  		(Clusters)ขององค์กรปกครองท้องถิ่น) ขอนำเรียนที่ไปที่มาก่อน จริงๆแล้วนโยบายนี้มีมาตั้งแต่ปี 2562 แล้ว เป็นนโยบายของกระทรวงมหาดไทย ได้แจ้งแนวทางการดำเนินแผนปฏิบัติ 60 วัน แยกก่อนทิ้ง เพื่อขับเคลื่อนการจัดการขยะมูลฝอย ประจำปีงบประมาณ 2562 ซึ่งการรวมกลุ่มพื้นที่ เพื่อจัดการขยะมูลฝอยขององค์กรปกครองส่วนท้องถิ่น ให้คณะกรรมการจัดการสิ่งปฏิกูลและมูลฝอยจังหวัด ทบทวนและยืนยันการรวมกลุ่มพื้นที่ขององค์กรปกครองส่วนท้องถิ่น

		ให้เป็นที่สิ้นสุด ซึ่งคณะกรรมการจัดการสิ่งปฏิกูลและมูลฝอยจังหวัดอุดรธานี โดยมีผู้ว่าราชการจังหวัดอุดรธานีเป็นประธาน ได้มีมติในการประชุมคณะกรรมการจัดการสิ่งปฏิกูลและมูลฝอยจังหวัดอุดรธานี จำนวน 2 ครั้ง คือ
		-การประชุมคณะกรรมการฯ ครั้งที่ 1 เมื่อวันที่ 4 มกราคม 2562
		-การประชุมคณะกรรมการฯ ครั้งที่ 2 เมื่อวันที่ 8 กุมภาพันธ์ 2562
	ได้มีมติเห็นชอบให้รวมกลุ่มพื้นในการจัดการมูลฝอย (Clusters)ขององค์กรปกครองท้องถิ่น ในพื้นที่ จำนวน 4 กลุ่ม ซึ่งองค์การบริหารส่วนตำบลหมูม่น อยู่ในกลุ่มที่ 1  มีเทศบาลนครอุดรธานี เป็นเจ้าภาพ ประกอบด้วยองค์กรปกครองส่วนท้องถิ่นในพื้นที่กลุ่มในการจัดการขยะมูลฝอย 1 จำนวน 40 แห่ง และองค์การบริหารส่วนตำบลหมูม่น ได้ลงนามในบันทึกข้อตกลงความร่วมมือ 
(MOU)  เมื่อวันที่ 7 มีนาคม 2567 โดยนายปั่น  รูปเหมาะ นายกองค์การบริหารส่วนตำบลหมูม่น และตามหนังสืออำเภอเมืองอุดรธานี ด่วนที่สุด ที่ อด 0023.7/5280 ลงวันที่ 21 สิงหาคม 2567 เรื่อง การรวมกลุ่มพื้นในการจัดการมูลฝอย (Clusters)ขององค์กรปกครองท้องถิ่น  เพื่อให้การรวมกลุ่มพื้นที่ฯเป็นไปด้วยความเรียบร้อย ตามประกาศคณะกรรมการกรกระจายอำนาจให้แก่
องค์กรปกครองส่วนท้องถิ่น เรื่องการทำความตกลงร่วมมือกันจัดทำบริการสาธารณะขององค์กรปกครองส่วนท้องถิ่น ลงวันที่ 22 พฤษภาคม  2558 ข้อ 2 วรรค 2 กำหนดว่า “ในการจัดทำบันทึกข้อตกลงตามวรรคหนึ่ง ให้องค์กรปกครองส่วนท้องถิ่นประชุมปรึกษาหารือร่วมกัน โดยจัดทำบันทึกข้อตกลงเป็นหนังสือ และนำเสนอสภาท้องถิ่นของแต่ละแห่งพิจารณาให้ความเห็นชอบ โดยปฏิบัติตามกฎหมายจัดตั้งองค์กรปกครองส่วนท้องถิ่น ทั้งนี้ให้รายงานและจัดส่งสำเนาบันทึกข้อตกลงให้ผู้กำกับดูแลองค์กรปกครองส่วนท้องถิ่นทราบด้วย” เพื่อให้บันทึกข้อตกลงความร่วมมือ (MOU)  เมื่อวันที่ 7 มีนาคม 2567 ถูกต้องสมบูรณ์จึงขอให้สภาแห่งนี้ได้พิจารณาให้ความเห็นชอบต่อไป หลังจากนั้นจะได้รายงานให้อำเภอและจังหวัดทราบตามลำดับ
นายคูณ  แพทย์จันลา	 -ไม่มีท่านใดจะสอบถาม
ประธานสภา               จึงขอมติที่ประชุมในการให้ความเห็นชอบการรวมกลุ่มพื้นที่ในการจัดการมูลฝอย (Clusters)ขององค์การบริหารส่วนตำบลหมูม่น)

ที่ประชุม	- มีผู้เข้าร่วมประชุม	จำนวน  9  คน
			- เห็นชอบ 	    	จำนวน  9  คน
			- ไม่เห็นชอบ 	    	จำนวน   –  คน
			- งดออกเสียง 	    	จำนวน   –  คน
นายคูณ  แพทย์จันลา	- ที่ประชุมมีมติเห็นชอบการรวมกลุ่มพื้นที่ในการจัดการมูลฝอย 
ประธานสภา	(Clusters)ขององค์การบริหารส่วนตำบลหมูม่น)

ระเบียบวาระที่ 4       เรื่องอื่นๆ
นายสมพร  น้อยมี     ขอสอบถามโครงการก่อสร้างถนน คสล. หมู่ที่ 10 ยังไม่เห็นดำเนินการให้เลย
สมาชิกสภาฯ หมู่ 10   	
ว่าที่ร้อยตรีเอกวัฒน์ อาจหาญ –ทางกองช่างจะรีบดำเนินการให้ครับ
ผู้อำนวยการกองช่าง
นายจักรกฤษณ์  ปัทมนาคร -ตรงบริเวณหน้าบริษัทรถเครน มีขยะหกเรี่ยราดและมีหมาไปขุยคุ้ย ทำให้
สมาชิกสภาฯ หมู่ 4 	ดูไม่งานตา ใครผ่านไปผ่านมาถนนเส้นนั้น จะมองดูไม่ดีได้
นายทรงวุฒิ  แก้วกาหลง ถนนทางขึ้นหน้าบ้านนายสมชาย  ถามนตรี ขอให้กองช่างช่วยเข้าไปดำเนินการ
สมาชิกสภาฯ หมู่ 5  	ให้ด้วย เพราะปัจจุบันนี้รถมอเตอร์ไซต์ไม่สามารถใช้ถนนเส้นนี้ได้ มีแต่รถใหญ่ที่
สามารถสัญจรไปมาได้
นายประสงค์  สิงห์ม่วง 1.ถังขยะหน้าสถานีตำรวจชุมชนตำบลหมูม่น มีขยะจำนวน 2 ถัง ที่มีขยะ
รองประธานสภาฯ	หกเรี่ยราด และส่งกลิ่นเหม็น เพราะไม่ได้จัดเก็บน่าจะประมาณ 3 เดือนแล้ว 
ฝากเจ้าหน้าที่ผู้เกี่ยวเข้าไปดูแลให้ด้วย
2.การปฏิบัติงานของงานไฟฟ้า ขอให้มีกระดานปฏิบัติงานที่สามารถดูได้ว่าวันนี้
ไปปฏิบัติงานหมู่ใด เวลาใด ขอฝากผู้อำนวยการกองช่างด้วย
3.ในเวลาราชการขอให้ผู้บังคับบัญชาได้ควบคุมดูแลคำพูดคำจาของพนักงานให้ด้วย
นางประคอง เกตุรุน	-ถังขยะหน้าสถานีตำรวจชุมชนตำบลหมูม่น นายกได้สอบถามทางกองคลังแล้ว
นายก อบต.หมูม่น	 ไม่มีใครมาขอใช้ถัง จึงเข้าใจว่าน่าจะเป็นถังขยะที่นำไปใช้เมื่อองค์การบริหาร
ส่วนตำบลหมูม่นไปตั้งจุดบริการประชาชนช่วงเทศกาลสงกรานต์แล้วไม่ได้เก็บเข้ามา จะมอบหมายให้งานสาธารณสุขดำเนินการจัดเก็บให้เรียบร้อย
-กองช่าง นายกจะกำกับดูแล การปฏิบัติงานอย่างใกล้ชิด
-ขยะตรงบริเวณหน้าบริษัทรถเครน จะมอบหมายให้งานสาธารณสุขลงพื้นที่ตรวจสอบ
-ฝากท่านสมาชิกสภาเกี่ยวกับข้อมูลข่าวสารของทางราชการ เนื่องจาก 6 วันที่ผ่านมา และวันนี้เป็นวันที่ 7 มีฝนตกอย่างต่อเนื่อง ทำให้มีปริมาณน้ำรอการระบายไม่ทัน ซึ่งประชาชนก็ตกใจเป็นอันมาก และบางคนบอกว่าเขื่อนห้วยหลวงมีการปล่อยน้ำ สร้างความแตกตื่นให้กับประชาชน ทั้งที่ไม่ใช่เรื่องจริง ซึ่งน้ำในปัจจุบันเป็นน้ำรอการระบาย ไม่ใช่น้ำที่ระบายออกจากเขื่อนห้วยหลวง ปัจจุบันน้ำในเขื่อนมี 64% ของปริมาณน้ำในเขื่อน
ว่าที่ร้อยตรีเอกวัฒน์ อาจหาญ –เนื่องจากผมได้ทำเรื่อง โอน(ย้าย) ไปที่องค์การบริหารส่วนตำบลเชียงแหว
ผู้อำนวยการกองช่าง	อำเภอกกุมภวาปี จังหวัดอุดรธานี จะมีผลวันที่ 1 พฤศจิกายน 2567 นี้ และ
การประชุมครั้งนี้จะเป็นการประชุมครั้งสุดท้ายที่จะเข้าเข้าร่วมประชุมกับท่านสมาชิสภาฯ
นายประสงค์  สิงห์ม่วง –ก่อนที่ท่านจะย้ายขอให้ดำเนินการเรื่องไฟฟ้าโซล่าเซลล์ของหมู่ที่ 2 ให้ด้วย 
รองประธานสภาฯ

ว่าที่ร้อยตรีเอกวัฒน์ อาจหาญ -จะกำชับทางงานไฟฟ้าได้จัดทำแผนการปฏิบัติงานในแต่ละวันให้ชัดเจน
ผู้อำนวยการกองช่าง      และวันที่ 17 สิงหาคม 2567 ระบบ E-LASS สามารถใช้งานได้เป็นปกติแล้ว 
ทางกองช่างจะรีบดำเนินการจัดซื้อวัสดุอุปกรณ์ไฟฟ้าในการดำเนินการให้ตาม
คำร้องที่เขียนเข้ามาตามลำดับ ชุดโคมไฟฟ้าโซล่าเซลล์ มีจำนวน 17 ชุด 
ทางกองช่างจะสรรให้ตามที่หมู่บ้านเขียนคำร้องมา
นายทรงวุฒิ  แก้วกาหลง -ไฟฟ้าโซล่าเซลล์ ต้นแรกทางไปป่าช้าบ้านท่าตูม ชำรุดขอให้ทางกองช่าง
สมาชิกสภาฯ หมู่ 5	เข้าไปแก้ไขให้ด้วย
ว่าที่ร้อยตรีเอกวัฒน์ อาจหาญ -ต้องไปตตรวจสอบว่าสาเหตุที่ไม่ติด เนื่องจากมีต้นไม้ไปปกคลุมแผน
ผู้อำนวยการกองช่าง      โซล่าเซลล์หรือไม่ ทำไมไฟไม่ชาร์ต เพราะไฟฟ้าโซล่าเซลล์ไม่เหมือนไฟฟ้าปกติ
	และช่วงนี้มีการลักขโมยป้ายโครงการขององค์การบริหารส่วนตำบลหมูม่นเป็นจำนวนมาก โดยเฉพาะหมู่ที่ 13 ขอฝากท่านสมาชิกช่วยดูแลให้ด้วย
นายจักรกฤษณ์  ปัทมนาคร -ฝากกองช่างช่วยติดตามเรื่องสายไฟฟ้าที่มีเถาวัลย์ขึ้นปกคลุมจำนวนมากสมาชิกสภาฯ หมู่ 4	ทำให้สายไฟฟ้าหย่อนลงมา ขอให้ประสานทางการไฟฟ้าส่วนภูมิภาคให้ด้วย
นายทรงวุฒิ  แก้วกาหลง -เรื่องข้อมูลข่าวสารเกี่ยวกับน้ำท่วม ขอให้ทางนายกได้ประสานโดยตรงกับ
สมาชิกสภาฯ หมู่ 5	ผู้ใหญ่แต่ละหมู่บ้านด้วย เพื่อจะได้รับทราบข้อมูลที่ถูกต้องชัดเจน
นางประคอง เกตุรุน	-ทางนายกได้ประสานกับทางอำเภอเมืองอุดรธานี ผู้อำนวยการโครงการ
นายก อบต.หมูม่น        บำรุงรักษาและส่งน้ำห้วยหลวง ตลอด ต่อไปจะประสานกับทางผู้นำหมู่บ้านให้ได้รับทราบข้อมูลที่ถูกต้องต่อไป 
นายทรงวุฒิ  แก้วกาหลง -ขอสอบถามถนนทางเข้าหมู่บ้านเมืองเอกเป็นทางสาธารณะหรือยัง 
สมาชิกสภาฯ หมู่ 5      
ว่าที่ร้อยตรีเอกวัฒน์ อาจหาญ -ตามโฉนดที่ดินเป็นทางสาธารณะแล้ว แต่ไม่ทราบว่าทางเจ้าของเดิม
ผู้อำนวยการกองช่าง      ได้มีการส่งมอบให้องค์การบริหารส่วนตำบลหมูม่นหรือยัง ทางกองช่างไม่มีข้อมูลในส่วนนี้ต้องประสานกับเจ้าของเดิม
นายทรงวุฒิ  แก้วกาหลง -มีกิ่งไม้พาดสายไฟฟ้า จะได้มาเขียนคำร้องในงานป้องกันเข้าไปดำเนิน 
สมาชิกสภาฯ หมู่ 5      การตัดกิ่งไม้ที่พาดสายไฟฟ้าออก 
นายคูณ  แพทย์จันลา	-ขอขอบคุณทุกท่านที่เข้าร่วมประชุม
ประธานสภาฯ    	-ขอปิดประชุม
	
เลิกประชุมเวลา   14.00  น.

(ลงชื่อ)	ยุพิน  นามแสง)		ผู้จดบันทึกการประชุม
				   (นางยุพิน  นามแสง)
เลขานุการสภาองค์การบริหารส่วนตำบลหมูม่น



  
           (ลงชื่อ)	คูณ  แพทย์จันลา	             ผู้ตรวจรายงานการประชุม
				(นายคูณ  แพทย์จันลา)
 ประธานสภาองค์การบริหารส่วนตำบลหมูม่น                                       
